Naturnationalpark Fussingø
Naturnationalpark Fussingø var blandt de to første Naturnationalparker der blev vedtaget oprettet i juni 2020, den anden var Naturnationalpark Gribskov. Den forventes åbnet i efteråret 2022. Den har af IUCN (International Union for the Conservation of Nature) fået  den internationale nationalparkbetegnelse:  forvaltningskategori II Nationalpark.

Fussingø ligger vest for Randers er i dag et udpræget godslandskab, med en mosaik af områder med moser, enge, marker, ved Fussing Sø og Skals Å, lige syd for Læsten Bakker, der ejes af den Danske Naturfond. Naturnationalpark Fussingø består af et  sammenhængende område, hovedsageligt skov,  på cirka 833 hektar med herregården Fussingø i centrum. Med i parken er også Fussing Sø.
Naturnationalparken er levested for en række sjældne fugle, pattedyr, insekter og svampe, der hovedsageligt lever i gammel løvskov.
For at naturen skal få mere plads til at udvikle sig og over tid blive mere varieret ophører både skovdrift og landbrugsdrift.

Planen er at genskabe de naturlige hydrologiske forhold og øge forekomsten af dødt ved. Herudover skal udbredelsen af ikke-hjemmehørende træarter reduceres, og der
vil blive gennemført omfattende indsatser for at nedbryde den ensartede skovopbygning, som følge af 
længerevarende skovdrift og dermed fremskynde udviklingen af biodiversiteten. 
Det er planen at etablere en  ca. 570 ha. stor indhegning til store ”græssere” i form af stude og krondyr. Hegnet skal til de store dyr være  både  solidt og relativt højt, mindst 2 meter.

Området ligger i Natura 2000 - område nr. 30 Lovns Bredning, Hjarbæk Fjord og Skals Ådal og naturfredningen Fussing Sø og Fussingø Gods.

Kilder og henvisninger

Naturnationalpark Fussingø & Læsten Bakker  af Rune Engelbreth Larsen på danarige.dk
Randers Kommunes geografiNationalparker i Danmark
Naturnationalparker i Danmark